**Išrašas**

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2023 m. rugsėjo 20 d. Nr. VI 17-

Vilnius

Posėdis vyko nuo 13:00 val. iki 15:14 val.

Posėdis vyko nuotoliu.

Posėdžio pirmininkė – Valstybinės kultūros paveldo komisijos (toliau – Paveldo komisija) pirmininkė doc. dr. Vaidutė Ščiglienė.

Posėdžio sekretorė – Paveldo komisijos viešojo administravimo institucijos specialistė Iveta Gedvilaitė.

Dalyvavo:

Paveldo komisijos nariai – pirmininkė doc. dr. Vaidutė Ščiglienė,Rimas Grigas, dr. Salvijus Kulevičius (iki 13.53 val.), Augis Gučas, dr. Vaidas Petrulis, Raimundas Balza, Andrijana Filinaitė (iki 13.39 val.), dr. Erika Kielė (iki 14.40 val.), doc. dr. Dalė Puodžiukienė, dr. Viltė Janušauskaitė (iki 13.57 val.), prof. dr. Kęstutis Zaleckis.

Agnė Žilinskaitė posėdyje nedalyvavo.

Kvorumo buvimas – yra.

Paveldo komisijos administracijos darbuotojai – Viktorija Gadeikienė, Rimantas Bitinas, Artūras Stepanovič, Artūras Bundonis, Aurelija Aleškevičienė, Julius Markevičius, Agnė Pancerovaitė.

Kiti dalyviai: Kultūros paveldo departamento (toliau – KPD) Apskaitos, inventorizavimo ir registro skyriaus vedėja Rita Kuncevičienė, KPD Apskaitos, inventorizavimo ir registro skyriaus vyriausioji specialistė Augustina Kurilienė, KPD Apskaitos, inventorizavimo ir registro skyriaus vyriausioji specialistė Kristina Zdanevičiūtė – Meškauskienė, KPD Kultūros paveldo tyrimų valdybos viršininkė Giedrė Radvilavičienė, KPD Kilnojamųjų objektų skyriaus vyresnioji paminklotvarkininkė Alantė Valtaitė-Gagač, KPD Vietų skyriaus vedėjas Algirdas Skrupskelis (prisijungė nuo 13.08 val.), KPD Vietų skyriaus vyresnysis paminklotvarkininkas Valdas Striužas, Kultūros ministerijos Kultūros paveldo politikos grupės vyriausiasis specialistas Romanas Senapėdis, Ekspertė dr. Dalia Vasiliūnienė.

DARBOTVARKĖ:

1. Dėl kilnojamųjų kultūros vertybių įrašymo į Kultūros vertybių registrą ir išbraukimo iš jo.
2. Dėl nacionalinio reikšmingumo lygmens kultūros paveldo objektų skelbimo valstybės saugomais.
3. Kiti klausimai:
   1. dėl dalyvavimo Dvarų forume Prezidentūroje ir Lietuvos mokslo tarybos veiklos;
   2. dėl dalyvavimo konferencijoje 2023 m. spalio mėn. 5–7 d. Rumšiškėse;
   3. dėl dalyvavimo mokslinėje konferencijoje „Svetimas tapęs savu: daugialypis meninio Vilniaus veidas“;
   4. dėl apdovanojimų „Paveldo DNR“ renginio organizavimo.
   5. dėl Valstybės pažangos strategijos „Lietuvos ateities vizija „Lietuva 2050“ projekto (siūloma įtraukti klausimą į darbotvarkę).

*Bendru sutarimu darbotvarkei pritarta.*

*13:06 val.* **1. SVARSTYTA.** Dėl kilnojamųjų kultūros vertybių įrašymo į Kultūros vertybių registrą ir išbraukimo iš jo.

*Posėdžio klausimą pristato ekspertė dr. D. Vasiliūnienė.*

*13:39 val. nuo posėdžio atsijungia Andrijana Filinaitė.*

Balsavimas dėl Paveldo komisijos nutarimo „Dėl Aleksandrijos Nukryžiuotojo Jėzaus, Barstyčių Šv. apaštalų Simono ir Judo Tado, Lenkimų Šv. Onos, Šačių Šv. Jono Krikštytojo, Skuodo Švč. Trejybės, Vaičaičių Šv. Onos, Ylakių Viešpaties Apreiškimo Švč. Mergelei Marijai, Kauno Šv. Jurgio Kankinio, Žemaičių Naumiesčio Šv. arkangelo Mykolo, Kurklių Šv. Jurgio, Vilkijos Šv. Jurgio, Musninkų Švč. Trejybės ir Sudervės Švč. Trejybės bažnyčiose bei Pasvalio Petro Vileišio gimnazijoje esančių kilnojamųjų kultūros vertybių duomenų tikslinimo ir kilnojamųjų daiktų, turinčių kultūrinę vertę, įrašymo į Kultūros vertybių registrą“ projekto:

Už – 10

Prieš – 0

Susilaikė –0

**NUTARTA.** 1.Po balsavimo pritarti Paveldo komisijos nutarimui „Dėl Aleksandrijos Nukryžiuotojo Jėzaus, Barstyčių Šv. apaštalų Simono ir Judo Tado, Lenkimų Šv. Onos, Šačių Šv. Jono Krikštytojo, Skuodo Švč. Trejybės, Vaičaičių Šv. Onos, Ylakių Viešpaties Apreiškimo Švč. Mergelei Marijai, Kauno Šv. Jurgio Kankinio, Žemaičių Naumiesčio Šv. arkangelo Mykolo, Kurklių Šv. Jurgio, Vilkijos Šv. Jurgio, Musninkų Švč. Trejybės ir Sudervės Švč. Trejybės bažnyčiose bei Pasvalio Petro Vileišio gimnazijoje esančių kilnojamųjų kultūros vertybių duomenų tikslinimo ir kilnojamųjų daiktų, turinčių kultūrinę vertę, įrašymo į Kultūros vertybių registrą“. 2. Parengti raštą Kultūros paveldo departamentui dėl situacijos, kai Paveldo komisija teikia pastebėjimus kilnojamųjų kultūros vertybių apskaitos dokumentacijai. 3. Parengti raštą Kultūros paveldo departamentui nurodant dr. Dalios Vasiliūnienės pastebėtus neatitikimus apskaitos dokumentacijoje.

Balsavimas dėl kito Paveldo komisijos nutarimo „Dėl skulptūros „Prisikėlęs Kristus“ (u. k. 32605), paveikslo „Saulėtekis Platelių ežere“ (u. k. 8289), paveikslo „Reginys nuo Bešto kalno į Elbrusą“ (u. k. 36994), paveikslo „Gedimino kapas“ (u. k. 36995 ) ir paveikslų ciklo „Kryžiaus kelio stotys“ dalių (8 vnt.) (u. k. 45648) išbraukimo iš Kultūros vertybių registro“ projekto:

Už – 10

Prieš – 0

Susilaikė – 0

**NUTARTA.** 1.Po balsavimo pritarti Paveldo komisijos nutarimui „Dėl skulptūros „Prisikėlęs Kristus“ (u. k. 32605), paveikslo „Saulėtekis Platelių ežere“ (u. k. 8289), paveikslo „Reginys nuo Bešto kalno į Elbrusą“ (u. k. 36994), paveikslo „Gedimino kapas“ (u. k. 36995 ) ir paveikslų ciklo „Kryžiaus kelio stotys“ dalių (8 vnt.) (u. k. 45648) išbraukimo iš Kultūros vertybių registro“.

*13:53 val. nuo posėdžio atsijungia doc. dr. Salvijus Kulevičius.*

*13:57 val. nuo posėdžio atsijungia dr. Viltė Janušauskaitė.*

*14:01 val.* **2. SVARSTYTA.** Dėl nacionalinio reikšmingumo lygmens kultūros paveldo objektų skelbimo valstybės saugomais.

*Posėdžio klausimą pristato A. Bundonis.*

Balsavimas dėl Paveldo komisijos nutarimo „Dėl Lietuvos partizanų ir jų rėmėjų memorialinio komplekso (u. k. 36312) skelbimo valstybės saugomu kultūros paveldo objektu“ projekto:

Už – 8

Prieš – 0

Susilaikė – 0

**NUTARTA:** 1. Po balsavimo pritarti Paveldo komisijos nutarimui „Dėl Lietuvos partizanų ir jų rėmėjų memorialinio komplekso (u. k. 36312) skelbimo valstybės saugomu kultūros paveldo objektu“. 2. Parengti raštą Kultūros ministerijai ir Kultūros paveldo departamentui su išdėstyta argumentacija apie Vertinimo tarybos akto neatitikimus.

*14:40 val. Nuo posėdžio atsijungia dr. Erika Kielė.*

*14:41 val.* **3. SVARSTYTA.** Kiti klausimai:

3.1. Dėl dalyvavimo Dvarų forume Prezidentūroje ir Lietuvos mokslo tarybos veiklos.

*Klausimą pristato doc. dr. Vaida Ščiglienė.*

**NUTARTA.** 1. Parengti raštą Lietuvos mokslo tarybai. 2. Suorganizuoti dvarų darbo grupės nuotolinį posėdį (2023-09-25 11 val.) pasitarimui dėl dalyvavimo Dvarų forume Prezidentūroje.

3.2. Dėl dalyvavimo konferencijoje 2023 m. spalio mėn. 5–7 d. Rumšiškėse.

*Klausimą pristato doc. dr. Vaida Ščiglienė ir doc. dr. Dalė Puodžiukienė.*

**NUTARTA.** Dalyvauti Paveldo komisijos narei dr. Dalei Puodžiukienei konferencijoje ir joje perskaityti pranešimą „Autentiškumo sampratų įtaka medinės architektūros paveldo apsaugai“.

3.3. Dėl dalyvavimo mokslinėje konferencijoje „Svetimas tapęs savu: daugialypis meninio Vilniaus veidas“.

*Klausimą pristato doc. dr. Vaida Ščiglienė.*

**NUTARTA.** Dalyvauti Paveldo komisijos pirmininkei doc. dr. V. Ščiglienei konferencijoje ir joje perskaityti pranešimą.

3.4. Dėl apdovanojimų „Paveldo DNR“ renginio organizavimo.

*Klausimą pristato doc. dr. Vaida Ščiglienė.*

**NUTARTA.** Dalyvauti Paveldo komisijos nariams ir administracijos darbuotojams rugsėjo 26 d. 18:30 val. vyksiančiame Paveldo komisijos apdovanojimų „Paveldo DNR“ pristatyme ir diskusijoje, o rugsėjo 29 d. 13 val. dalyvauti kultūros paveldo apdovanojimų „Paveldo DNR“ renginyje.

* 1. Dėl Valstybės pažangos strategijos „Lietuvos ateities vizija „Lietuva 2050“ projekto.

*Klausimą pristato doc. dr. Vaida Ščiglienė ir V. Gadeikienė.*

**NUTARTA.** 1.Išsiųsti Seimo nutarimo „Dėl Valstybės pažangos strategijos „Lietuvos ateities vizija „Lietuva 2050“ patvirtinimo“ projektą Paveldo komisijos nariams el. paštu ir laukti jų pastabų iki lapkričio 29 d. 2. Konsoliduotą Paveldo komisijos nuomonę pristatyti Seimo Kultūros komitete kai bus svarstomas šis klausimas.

Posėdžio pabaiga – 15:14 val.

Posėdžio pirmininkė doc. dr. Vaidutė Ščiglienė

Posėdžio sekretorė Iveta Gedvilaitė